Title: 5. Lehoty pri správe daní / Úkony zabezpečujúce priebeh a účel správy daní

Q: Ak nie je lehota pre niektorý úkon ustanovená Daňovým poriadkom alebo osobitným predpisom, určí primeranú lehotu:
A: správca dane

Q: Lehotu kratšiu ako [...] dní možno určiť len [...] pre [...] alebo osobitne naliehavé úkony.
A: osem; výnimočne; jednoduché úkony

Q: Do plynutia lehoty určenej počtom dní sa nezapočítava deň, keď došlo k skutočnosti:
A: určujúcej začiatok lehoty

Q: Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď:
A: došlo k skutočnosti určujúcej začiatok lehoty

Q: Ak koniec lehoty pripadne na sobotu, nedeľu alebo deň pracovného pokoja, posledným dňom lehoty je:
A: najbližší nasledujúci pracovný deň

Lehota je zachovaná, ak je v posledný deň lehoty vykonaný úkon u správcu dane alebo podanie odovzdané na poštovú prepravu alebo prijaté elektronickými prostriedkami a urobené v súlade s § 13 ods. 5 na adresu elektronickej podateľne, ktorú prevádzkuje finančné riaditeľstvo, alebo na adresu elektronickej podateľne správcu dane, ktorým je obec.

Q: V pochybnostiach sa považuje lehota za zachovanú, ak:
A: sa nepreukáže opak

Q: Z [...] dôvodov môže daňový subjekt pred uplynutím určenej lehoty požiadať [...] o jej predĺženie.
A: dôležitých; správcu dane

Q: Správca dane [...] lehotu predĺžiť o dlhšiu dobu, než o akú daňový subjekt [...].
A: nemôže; žiada

Q: Ďalšie predĺženie už predĺženej lehoty:
A: nie je prípustné

Q: Lehotu ustanovenú Daňovým poriadkom alebo osobitným predpisom správca dane [...] predĺžiť.
A: nemôže

Q: Ak správca dane [...] daňovému subjektu rozhodnutie o žiadosti o predĺženie lehoty najneskôr do [...] dní od začatia konania o predĺžení lehoty, považuje sa lehota za [...].
A: nedoručí; 30; predĺženú

Q: Ak osobitný predpis neustanovuje inak, proti rozhodnutiu o žiadosti o predĺženie lehoty [...] prípustné opravné prostriedky.
A: nie sú

Q: Správca dane zo [...] dôvodov odpustí zmeškanie lehoty, ak o to daňový subjekt požiada najneskôr do [...] dní odo dňa, keď odpadli dôvody zmeškania, a ak [...].
A: závažných; 30; v tej istej lehote urobí zmeškaný úkon

Q: Zmeškanie už predĺženej lehoty:
A: nemožno odpustiť

Q: Zmeškanie lehoty nemožno odpustiť, ak uplynul od posledného dňa pôvodnej lehoty:
A: jeden rok

Q: Proti rozhodnutiu o žiadosti o odpustenie zmeškania lehoty [...] prípustné opravné prostriedky.
A: nie sú

Q: O [...] alebo [...] spíše príslušný orgán zápisnicu.
A: ústnom pojednávaní; vykonaní úkonu

Zo zápisnice musí byť zrejmé najmä:
- kto, kde a kedy ústne pojednávanie alebo úkon vykonal
- ktoré osoby sa ho zúčastnili
- označenie hlavného predmetu ústneho pojednávania alebo úkonu
- súvislé opísanie jeho priebehu
- označenie listín a iných vecí odovzdaných pri ústnom pojednávaní alebo úkone alebo podstatný obsah listín predložených na nahliadnutie
- vykonané poučenie
- vyjadrenie poučených osôb, ich návrhy alebo námietky smerujúce proti obsahu zápisnice
- závery o týchto návrhoch alebo námietkach

Q: Ak zápisnica nahrádza podanie, musí mať:
A: náležitosti podania

Q: Zápisnicu [...] po oboznámení sa s ňou [...] osoby, ktoré sa na ústnom pojednávaní alebo vykonaní úkonu zúčastnili, vrátane [...] príslušného orgánu.
A: podpisujú; všetky; zamestnancov

O oznámeniach, poznámkach, obsahoch telefonických hovorov, odkazoch na iné spisové materiály, výpisoch z vlastných alebo cudzích záznamov a o ďalších skutočnostiach vzťahujúcich sa na vec a zistených príslušným orgánom vyhotoví tento orgán úradný záznam.

Q: Správca dane predvolá osobu, ktorej osobná účasť pri správe daní je:
A: nevyhnutná

Q: V predvolaní správca dane upozorní na právne následky:
A: nedostavenia sa

Q: Predvolanie sa doručuje:
A: do vlastných rúk

Predvolaná osoba je povinná dostaviť sa na predvolanie správcu dane. Neúčasť na úkone pri správe daní je možné ospravedlniť zo závažných dôvodov alebo v dôsledku iných okolností hodných osobitného zreteľa; predvolaná osoba je povinná s ospravedlnením predložiť aj dôkazy preukazujúce tieto dôvody alebo okolnosti.

Q: Ak sa predvolaná osoba bez ospravedlnenia nedostaví, môže správca dane požiadať:
A: o jej predvedenie

Q: Správca dane, ktorým je obec, o predvedenie požiada
A: príslušný útvar Policajného zboru

Q: Správca dane, ktorým je daňový úrad alebo colný úrad, požiada o predvedenie:
A: príslušný útvar Policajného zboru, príslušný colný úrad alebo Kriminálny úrad finančnej správy

Q: Daňový subjekt alebo jeho zástupca je [...] nazerať do spisu daňového subjektu týkajúceho sa [...] daňových povinností.
A: oprávnený; jeho

Q: Po prijatí žiadosti o nazretie do spisu sprístupní správca dane spis daňového subjektu:
A: nasledujúci pracovný deň

Q: Daňový subjekt preukazuje:
- [...]
- [...]
- [...]
A: skutočnosti, ktoré majú vplyv na správne určenie dane a skutočnosti, ktoré je povinný uvádzať v daňovom priznaní alebo iných podaniach, ktoré je povinný podávať podľa osobitných predpisov; skutočnosti, na ktorých preukázanie bol vyzvaný správcom dane pri správe daní; vierohodnosť, správnosť a úplnosť evidencií a záznamov, ktoré je povinný viesť

Q: Dokazovanie vedie:
A: správca dane

Správca dane dbá, aby skutočnosti nevyhnutné na účely správy daní boli zistené čo najúplnejšie a nie je pritom viazaný iba návrhmi daňových subjektov.

Q: Správca dane [...] skutočnosti o úkonoch vykonaných voči daňovému subjektu, ktoré sú rozhodné pre [...].
A: preukazuje; správne určenie dane

Q: [...] potrebné dokazovať skutočnosti [...] alebo [...] z jeho činnosti.
A: Nie je; všeobecne známe; známe správcovi dane

Ako dôkaz možno použiť všetko, čo môže prispieť k zisteniu a objasneniu skutočností rozhodujúcich pre správne určenie dane a čo nie je získané v rozpore so všeobecne záväznými právnymi predpismi. Ide najmä o rôzne podania daňových subjektov, svedecké výpovede, znalecké posudky, verejné listiny, protokoly o daňových kontrolách, protokoly o určení dane podľa pomôcok, zápisnice o miestnom zisťovaní a obhliadke, povinné záznamy a evidencie vedené daňovými subjektmi a doklady k nim.

Q: Na doklad znejúci na neexistujúcu osobu v čase vydania dokladu sa v daňovej kontrole a v daňovom konaní:
A: neprihliada